Искандер ихьӡ зху Аурыс ҳәынҭқарратә драматә театр 38-тәи асезон хнаркәшеит. Ашықәс иалагӡаны иқәыргылаз аспектакльқәа ахәаԥшцәа рыбжьаҭарала иалкаан. Зегьы раасҭа аҳамҭақәа анашьан Швеицариатәи адраматург Диурренматт иҩымҭа "Визит старой дамы" иалхны иқәыргылаз аспектакль: иреиӷьу ахаҵа ироль, иреиӷьу аԥҳәыс лроль, иреиӷьу ақәыргыламҭа иара убас иреиӷьу арежиссиор.
"Ари ахәшьара сара сымацара истәӡам, атеатр зегьы, сҩызцәа, арежиссиор, аиҳабы иртәуп. Ароль анагӡараҟны сџьабаа ахә ахьыршьаз иҭабуп ахысҳәаауеит. Ари ароль (Альфред Илл ироль-аред.) сара исоуеит ҳәа сгәы иаанагаӡомызт, ахьынҳаларагьы ҟазшьас исымаӡам, исыдырҵо ҭакԥхықәрала сазнеир сҭахуп. Атеатр аҟны аус зуеижьҭеи зегь раасҭа иуадаҩыз ароль акәын, иаразнакгьы исмыцааит. Ақәыргыламҭа "Все мои сыновья" аасҭа иуадаҩу ыҟамыз џьысшьон, аха иҟазаарын. Ҳаԥхьаҟагьы иҵегьы иаҳа иуадаҩу ҟалозаап, аха уажәазы хәыҷык сыԥсы сшьароуп", - иҳәеит Жорданиа.
Шәазыӡырҩла арадио Sputnik Аԥсны аефир.
Иара убас шәаԥхьар ҟалоит: